open-index/open-wikipedia-markdown huggingface dataset:
Ακόνιτο

thumb|''Aconitum variegatum''
Το **ακόνιτο**, επίσης **λυκοκτόνο** και **ακονίτης**, είναι γένος με πάνω από 250 είδη αγγειόσπερμων που ανήκουν στην οικογένεια Ρανουγκουλίδες. Αυτά τα ποώδη αιωνόβια φυτά είναι κυρίως ιθαγενή στα ορεινά τμήματα του Βόρειου Ημισφαιρίου και αναπτύσσονται στο έδαφος των ορεινών βοσκοτόπων που συγκρατεί την υγρασία αλλά είναι καλά στραγγιζόμενο. Τα περισσότερα είδη είναι άκρως δηλητηριώδη και πρέπει να αντιμετωπίζονται πολύ προσεκτικά.

## Ετυμολογία
Η ελληνική ονομασία *ακόνιτο* (ἀκόνιτον), πιθανόν προέρχεται από τη λέξη ἄκων, που σημαίνει ακόντιο, των οποίων ακοντίων τα άκρα ήταν δηλητηριασμένα με την ουσία ή από *ακόνες*, εξαιτίας του βραχώδους εδάφους στο οποίο πιστεύεται ότι αναπτυσσόταν το φυτό. Η ελληνική ονομασία *λυκοκτόνο(ν)* θεωρείται ότι υποδηλώνει τη χρήση του χυμού του για το δηλητηριασμό των ακοντίων για το σκότωμα λύκων.

## Είδη

### Φυσικά υβρίδια
* *Aconitum × austriacum*
* *Aconitum × cammarum*
* *Aconitum × hebegynum*
* *Aconitum × oenipontanum* (*A. variegatum* ssp. *variegatum* × ssp. *paniculatum*)
* *Aconitum × pilosiusculum*
* *Aconitum × platanifolium* (*A. lycoctonum* ssp. *neapolitanum* × ssp. *vulparia*)
* *Aconitum × zahlbruckneri* (*A. napellus* ssp. *vulgare* × *A. variegatum* ssp. *variegatum*)

## Παραπομπές


## Εξωτερικοί σύνδεσμοι
* 

Κατηγορία:Δηλητηριώδη φυτά
Έκτη δυναστεία Φαραώ

thumb|300px|Ανάγλυφο από το τάφο του Ινί
Η **Έκτη Δυναστεία** της αρχαίας Αιγύπτου μαζί με την Τρίτη, Τέταρτη, και Πέμπτη Δυναστεία αποτελούν το Παλαιό (ή Αρχαίο) Βασίλειο της Δυναστικής Περιόδου της Αιγύπτου.   

## Φαραώ
Οι γνωστοί Φαραώ της 6ης Δυναστείας είναι (οι ακριβείς χρονολογίες είναι υποθέσεις, καθώς οι αποκλίσεις μπορεί να φτάνουν και τις δεκαετίες). Οι φαραώ αυτής της δυναστείας βασίλεψαν για περίπου 164 χρόνια. Τα Ονόματα Ώρου και τα ονόματα των βασιλισσών είναι από τους Ντόντσον και Χίλτον.    

Η Έκτη Δυναστεία θεωρείται από πολλούς ειδικούς ως η τελευταία δυναστεία του Παλαιού Βασιλείου, αν και το *The Oxford History of Ancient Egypt*  περιλαμβάνει και την Έβδομη και την Όγδοη Δυναστεία ως μέρος του Παλαιού Βασιλείου. Ο Μανέθων έγραψε ότι αυτοί οι βασιλείς κυβέρνησαν από την Μέμφιδα, καθώς οι πυραμίδες τους χτίστηκαν στη Σακάρα, πολύ κοντά η μία με την άλλη. 

### Τετί
Η Έκτη Δυναστεία ιδρύθηκε από τον Τετί, που είχε παντρευτεί με την Ιπούτ, που πιστεύεται ότι ήταν η κόρη του φαραώ της Πέμπτης Δυαναστείας Ουνίς. Ο Μανέθων ισχυρίζεται ότι ο Τετί τελικά δολοφονήθηκε από τον ίδιο του το σωματοφύλακα, αλλά καμία σύγχρονη με την εποχή πηγή δεν επιβεβαιώνει κάτι τέτοιο. 

### Πεπί Α΄
Στη διάρκεια αυτής της δυναστείας στάλθηκαν αποστολές στο Ουάντι Μαγκχάρα στη Χερσόνησο του Σινά για την εξόρυξη τιρκουάζ και χαλκού, όπως και στα ορυχεία του Χατνούμπ και Ουάντι Χαμαμάτ. Ο φαραώ Ζεντκαρέ έστειλε εμπορικές αποστολές νότια στο Πουντ και βόρεια στη Βύβλο, και ο Πεπί Α΄ έστειλε αποστολές όχι μόνο σε αυτές τις τοποθεσίες, αλλά επίσης και στην Έμπλα, στη σημερινή Συρία.    

### Πεπί Β΄
Το πιο σημαντικό μέλος αυτής της δυναστείας είναι ο Πεπί Β΄, στον οποίο του πιστώνονται 94 χρόνια βασιλείας, το μεγαλύτερο διάστημα από κάθε μονάρχη στην ιστορία.     

### Νιτικρέτ
Επίσης γνωστή με το ελληνικό όνομα *[[Νίτωκρις]]*, η γυναίκα αυτή πιστεύεται από κάποιους ειδικούς ότι ήταν όχι μόνο η πρώτη γυναίκα φαραώ, αλλά και η πρώτη γυναίκα βασίλισσα του κόσμου, αν και σήμερα είναι αποδεκτό ότι το όνομά της είναι λάθος μετάφραση του βασιλιά Νετζερκαρέ Σιπτά.   

## Η άνοδος των ευγενών
thumb|Καθιστό άγαλμα αξιωματούχου, ασβεστόλιθος, 6η Δυναστεία Μουσείο Πετρί Αιγυπτιακών Αρχαιοτήτων, Λονδίνο.   
Με τον αυξανόμενο αριθμό βιογραφικών επιγραφών σε μη βασιλικούς τάφους, η γνώση μας για την ιστορία της περιόδου διευρύνεται. Για παράδειγμα, μαθαίνουμε για μια μη επιτυχημένη απόπειρα εναντίον του Πεπί Α΄. Διαβάζουμε επίσης σε ένα γράμμα προς το νεαρό βασιλιά Πεπί Β΄ ότι ο συγγραφέας του είναι ενθουσιασμένος που θα γυρίσει από τις αποστολές του με ένα νάνο που χορεύει από τη γη του Γιαμ, που βρισκόταν νότια της Νουβίας. 

Οι επιγραφές αυτές σε μη βασιλικούς τάφους είναι μόνο ένα παράδειγμα της αυξανόμενης δύναμης των ευγενών, που εξασθένισε ακόμα παραπάνω την απόλυτη εξουσία του βασιλιά. Ως αποτέλεσμα, πιστεύεται ότι με το θάνατο του μακρόβιου Πεπί Β΄ οι ευγενείς ήταν αρκετά εδραιωμένοι ώστε να αντισταθούν στην εξουσία των πολλών διαδόχων του, κάτι που ίσως συνέβαλε στην απότομη παρακμή του Παλαιού Βασιλείου.

## Παραπομπές


## Εξωτερικοί σύνδεσμοι
* 

Κατηγορία:Δυναστείες της αρχαίας Αιγύπτου
Ναός στο Εζμπέτ Ρούσντι

Ο αρχαίος αιγυπτιακός **Ναός στο Εζμπέτ Ρούσντι** ανακαλύφθηκε κοντά στο σύγχρονο χωριό Εζμπέτ Ρούσντι, που βρίσκεται λίγο βόρεια από το Τελ ελ Ντάμπα, την αρχαία Άβαρι, και χρονολογείται από τη Δωδέκατη Δυναστεία. Ανασκάφτηκε πρώτη φορά το 1951 από τον Shehata Adam ο οποίος δούλευε για την Αιγυπτιακή Υπηρεσία Αρχαιοτήτων. Ο ναός ανασκάφηκε ξανά το 1996 από την αυστριακή αποστολή υπό τον Μάνφρεντ Μπίετακ. 

Το συγκρότημα του ναού έχει τυπική διάταξη ναού του Μέσου Βασιλείου. Έχει διαστάσεις 31 επί 42,5 μέτρα και είναι χτισμένος από άψητες πλίνθους. Σύμφωνα με τον πρώτο που έκανε την ανασκαφή Shehata Adam, ο ναός χτίστηκε από το φαραώ Αμενεμχέτ Α΄. Μια στήλη που βρέθηκε εδώ χρονολογείται από την εποχή του Σέσωστρι Γ΄ και φαίνεται ότι ο ναός επεκτάθηκε κατά τη διάρκεια της βασιλείας του

Όμως, οι αυστριακές ανασκαφές έδειξαν ότι κάτω από το ναό εκτείνεται παλιότερη δομή, που από τα κεραμικά εκεί μπορεί να χρονολογηθεί στο πρώτο μισό της 12ης Δυναστείας. Στον ίδιο το ναό αποδόθηκε νέα χρονολογία κατασκευής στο περίπου μέσα της 12ης Δυναστείας ίσως στο έτος 5 της βασιλείας του Σέσωστρι Γ΄, όπως υποδεικνύει η παραπάνω αναφερόμενη στήλη. Η είσοδος ήταν στη βόρεια πλευρά, όπου τα τείχη ήταν πιο ισχυρά και φαίνεται ότι σχηματίζανε πυλώνα. Η είσοδος κάποτε ίσως να ήταν περιστοιχισμένη από πλάκες από ασβεστόλιθο καλυμμένες με επιγραφές. Ο ίδιος ο ναός βρισκόταν μέσα σε μια ανοιχτή αυλή. Στη δυτική πλευρά πίσω από την κύρια είσοδο υπήρχε ένας μικρός ναΐσκος, ενώ ο κύριος ναός βρισκόταν απέναντι από τη βόρεια είσοδο. Πίσω από την είσοδο του ναού βρισκόταν περίστυλη αυλή ίσως με οκτώ κίονες. Κάποιες από τις βάσεις των κιόνων αυτών έχουν βρεθεί. Ανατολικά και δυτικά αυτής της αυλής υπήρχαν σε κάθε πλευρά δύο μικρότεροι θάλαμοι, ενώ στη νότια πλευρά υπήρχαν τρία μικρά λατρευτικά ιερά. Ο ναός ήταν μέρος του ευρύτερου συγκροτήματος, το οποίο περιελάμβανε στην ανατολική πλευρά αποθηκευτικούς και διοικητικούς χώρους, τα υπολείμματα των οποίων έχουν ανασκαφεί.       

Στο ναό βρέθηκαν πολλά αγάλματα ανώτερων αξιωματούχων και βασιλέων.

## Παραπομπές


Κατηγορία:Αρχαίοι αιγυπτιακοί ναοί
Α.Ε. Κατσαμπά Ηρακλείου

Η **Αθλητική Εξόρμηση Κατσαμπά** είναι ερασιτεχνικός αθλητικός σύλλογος με έδρα την περιοχή του Κατσαμπά, προάστιο του Ηρακλείου στην Κρήτη. Επίσημο έτος ίδρυσης του συλλόγου είναι το 1949, χρώματα του συλλόγου το κίτρινο και το μαύρο και έμβλημά του ο δικέφαλος αετός. Ανήκει στη δύναμη της Ε.Π.Σ. Ηρακλείου και αγωνίζεται στις διοργανώσεις της. Είναι επίσης γνωστή ως ΑΕΚ Ηρακλείου και στο παρελθόν έχει αγωνιστεί στο πρωτάθλημα της Δ' Εθνικής κατηγορίας. 

## Ιστορικό
Η «**Αθλητική Εξόρμησις Κατσαμπά**» ξεκίνησε να δραστηριοποιείται μεταπολεμικά, έπειτα το τέλος του Β' Παγκοσμίου πολέμου και της κατοχής στην Ελλάδα και στην Κρήτη. Ιδρύθηκε επίσημα στις 25 Νοεμβρίου του 1949 από Μικρασιάτες πρόσφυγες στην περιοχή του Κατσαμπά του Ηρακλείου πλησίον της επίσης προσφυγικής Νέας Αλικαρνασσού, οι οποίοι είχαν καταγωγή από τα Βουρλά και το Βατζίκι της Μικράς Ασίας και εγκαταστάθηκαν στην περιοχή έπειτα το 1922. Οι ιδρυτές του συλλόγου έδωσαν τα χρώματα κίτρινο και μαύρο και όρισαν ως έμβλημα του συλλόγου τον δικέφαλο αετό που παραπέμπει στις Μικρασιατικές ρίζες τους. Αποτελεί από τα παλαιότερα ποδοσφαιρικά σωματεία του Ηρακλείου, έχοντας αύξοντα Αριθμό Μητρώου Ε.Π.Ο. 289.

Πρώτη διάκριση για την «ΑΕΚ» του Κατσαμπά που είναι γνωστή και ως «ΑΕΚ Ηρακλείου Κρήτης» ήρθε το 1960, όποτε κατέκτησε το πρωτάθλημα της Β' Κατηγορίας και προβιβάστηκε στο κορυφαίο πρωτάθλημα της Ε.Π.Σ. Ηρακλείου για πρώτη φορά. Έχει κατακτήσει 3 φορές το πρωτάθλημα της Ε.Π.Σ. Ηρακλείου και τις χρονιές 1991-92, 2002-03, 2004-05, 2005-06 και 2012-13 αγωνίστηκε στο πρωτάθλημα της Δ' Εθνικής κατηγορίας. Έχει υπάρξει 2 φορές φιναλίστ του κυπέλλου Ε.Π.Σ. Ηρακλείου, αρχικά τη σεζόν 1997-98 όπου ηττήθηκε από τον ΠΟΑ με 1-0 στον τελικό στο Μαρτινέγκο και κατόπιν τη σεζόν 2006-07 όπου ηττήθηκε από τον ΠΑΝΟΜ στον τελικό στο Παγκρήτιο Στάδιο. Επίσης, το 2012 κατέκτησε το Σούπερ Καπ Ε.Π.Σ. Ηρακλείου, επικρατώντας του Πατούχα Βιάννου με 2-1 στον τελικό αγώνα στο Μαρτινέγκο. Το 2015 και επηρεασμένη πλέον από οικονομικά προβλήματα υποβιβάστηκε στην Α2' Ε.Π.Σ. Ηρακλείου, για να επιστρέψει εκ νέου στην Α1' το 2017.

## Παραπομπές


Κατηγορία:Αθλητικοί σύλλογοι Ηρακλείου
Κατηγορία:Ιδρύσεις αθλητικών συλλόγων το 1949
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1949
Περιφερειακές οδοί της Ελλάδας

Στην Ελλάδα αρκετές πόλεις έχουν αποκτήσει τουλάχιστον μία περιφερειακή οδό. Κάποιες πόλεις διαθέτουν πάνω από μία περιφερειακή οδό, ενώ σε άλλες πόλεις κατασκευάζονται τώρα περιφερειακές οδοί.

## Κατάλογος περιφερειακών οδών ανά νομό
μικρογραφία|Άποψη της Αττικής Οδού
μικρογραφία|Άποψη της Εσωτερικής Περιφερειακής Οδού Θεσσαλονίκης
μικρογραφία|Η Περιμετρική Οδός Πατρών
μικρογραφία|Ο Περιφερειακός Βόλου
Παρακάτω παρατίθεται ένας κατάλογος με τις περιφερειακές οδούς όλων των νομών της Ελλάδας.

Κατηγορία:Περιφερειακές οδοί της Ελλάδας
Προοπτική (γεωμετρία)

μικρογραφία|300x300εσ|Δύο προοπτικά τρίγωνα, με τον προοπτικό άξονα και το κέντρο|εναλλ.=
Δύο στοιχεία σε ένα επίπεδο ονομάζεται **προοπτική από ένα [[σημείο]]** *Ο* αν οι γραμμές που συνδέουν τα αντίστοιχα σημεία των στοιχείων συναντούνται στο Ο. Δυικά, τα στοιχεία είναι **προοπτικά από μια γραμμή**, αν τα σημεία τομής των αντίστοιχων γραμμών βρίσκονται όλα σε μία γραμμή. Η σωστή ρύθμιση για αυτήν την έννοια είναι στην προβολική γεωμετρία, όπου δεν υπάρχουν ειδικές περιπτώσεις λόγω των παράλληλων γραμμών αφού όλες οι γραμμές συναντούνται. Αν και εδώ αναφέρεται για το επίπεδο, η έννοια επεκτείνεται εύκολα και σε υψηλότερες διαστάσεις.

## Παραπομπές


## Βιβλιογραφία

* 
* 
* 

Κατηγορία:Προβολική γεωμετρία
Κατηγορία:Γεωμετρία του τριγώνου
Αμράτιος πολιτισμός

Ο **Αμράτιος πολιτισμός** ήταν ένας πολιτισμός της προϊστορίας της Άνω Αιγύπτου. Διήρκησε περίπου από το 4000 ως το 3500 π.Χ.. 

## Περιγραφή
   

    
Ο Αμράτιος πολιτισμός πήρε το όνομά του από τον αρχαιολογικό χώρο στο Ελ Άμρα, που βρίσκεται περίπου 120 χιλιόμετρα νότια του Μπαντάρι στην Άνω Αίγυπτο. Το Ελ Άμρα είναι η πρώτη τοποθεσία που αυτή η πολιτιστική ομάδα έχει βρεθεί χωρίς να είναι αναμεμειγμένη με τον επόμενο Γκερζέριο πολιτισμό (Νακάντα ΙΙ). Όμως, ο πολιτισμός αυτός μαρτυρείται καλύτερα στον αρχαιολογικό χώρο της Νακάντα, γι’ αυτό και αποκαλείται επίσης και πολιτισμός Νακάντα Ι. Συνεχίζονται να κατασκευάζονται κεραμικά με μαύρο πάνω μέρος, αλλά αυτή την περίοδο αρχίζουν να κατασκευάζονται κεραμικά με διάκοσμο λεπτές άσπρες παράλληλες γραμμές που τέμνουν άλλες άσπρες γραμμές. Η Αμράτια περίοδος βρίσκεται μεταξύ του S.D. 30 και 39 στο σύστημα χρονολόγησης του Φλίντερς Πέτρι. 

Το εμπόριο μεταξύ των φορέων του αμράτιου πολιτισμού στην Άνω Αίγυπτο με πληθυσμούς στην Κάτω Αίγυπτο μαρτυρείται σε αυτή την περίοδο μέσω νέων αντικειμένων από ανασκαφές. Ένα βάζο από πέτρα έχει βρεθεί από το βορρά στο Ελ Άμρα, και επίσης χαλκός, ο οποίος δεν υπάρχει στην Αίγυπτο, που προφανώς εισήχθη από το Σινά ή ίσως τη Νουβία. Οψιανός και μια ελάχιστη ποσότητα χρυσούέχει ανακαλυφθεί ότι σίγουρα εισήχθησαν από τη Νουβία κατά τη διάρκεια αυτής της περιόδου. Το εμπόριο με τις οάσεις επίσης ήταν πιθανό. 

Νέες καινοτομίες όπως σπίτια από πλίνθους, για τα οποία είναι γνωστός ο Γκερζέριος πολιτισμός, αρχίζουν να εμφανίζονται αυτή την περίοδο, μαρτυρώντας πολιτιστική συνέχεια. Όμως, δεν έφτασαν ούτε καν τη διαδεδομένη χρήση που των επόμενων περιόδων. Επίσης, αυτή την περίοδο αρχίζει να κάνει την εμφάνισή της η χρήση οβάλ ζωόμορφων χρωματοτριπτών. Όμως, η τέχνη ακόμα ήταν πολύ πρωτόλεια, η τέχνη των ανάγλυφών τους για τα οποία είναι γνωστοί αργότερα δεν υπάρχει ακόμα.

## Δείτε επίσης
*Αιγυπτιακή προϊστορία και πρωτοϊστορία
**Πολιτισμός Νακάντα
***Γκερζέριος πολιτισμός
***Νακάντα ΙΙΙ

## Παραπομπές


Κατηγορία:Αυτόχθονες λαοί της Ανατολικής Αφρικής
Κατηγορία:Νεολιθική περίοδος
Κατηγορία:Νουβία
Κατηγορία:Προδυναστική περίοδος αρχαίας Αιγύπτου
Γερτρούδη Στάιν

Η **Γκέρτρουντ Στάιν** ή **Γερτρούδη Στάιν** (*Gertrude Stein*, 3 Φεβρουαρίου 1874 – 27 Ιουλίου 1946) ήταν Αμερικανίδα συγγραφέας, ποιήτρια, θεατρική συγγραφέας και συλλέκτρια έργων τέχνης. Γεννήθηκε στη συνοικία Αλλεγκένυ Ουέστ του Πίτσμπεργκ και μεγάλωσε στο Όουκλαντ της Καλιφόρνια. Η Στάιν μετακόμισε στο Παρίσι το 1903 και έμεινε στη Γαλλία για το υπόλοιπο της ζωής της. Ήταν οικοδέσποινα λογοτεχνικού σαλονιού στο Παρίσι, στο οποίο συναντήθηκαν οι κεντρικές μορφές του μοντερνισμού στη λογοτεχνία και την τέχνη, όπως ο Πάμπλο Πικάσο, ο Έρνεστ Χέμινγουεύ, ο Φράνσις Σκοτ Φιτζέραλντ, ο Σίνκλαιρ Λιούις, ο Έζρα Πάουντ, ο Σέργουντ Άντερσον και ο Ανρί Ματίς.

Το 1933, η Στάιν δημοσίευσε τα οιονεί απομνημονεύματα των χρόνων του Παρισιού, το *The Autobiography της Alice B. Toklas*, γραμμένα από την οπτική της Άλις Μπ. Τόκλας, της διά βίου συντρόφου της. Το βιβλίο έγινε λογοτεχνικό μπεστ σέλλερ και μετατόπισε τη Στάιν από τη σχετική αφάνεια της σκηνής της καλτ λογοτεχνίας στο προσκήνιο του mainstream ενδιαφέροντος. Δύο αποσπάσματα από τα έργα της έχουν γίνει ευρέως γνωστά: "*Rose is a rose is a rose is a rose*" και το "*there is no there there*", με το τελευταίο συχνά θεωρείται αναφορά στην παιδική της ηλικία στο Όουκλαντ.

Τα βιβλία της περιλαμβάνουν το *Q.E.D.* (1903), σχετικά με μια λεσβιακή σχέση, στην οποία ενεπλάκησαν αρκετοί φίλοι της Στάιν, το *Fernhurst*, μια φανταστική ιστορία για ένα ερωτικό τρίγωνο, το *Τρεις ζωές* (*Three Lives*, 1905-06) και το *The Making of Americans* (1902-1911). Στο βιβλίο *Τρυφερά κουμπιά* (*Tender Buttons,* 1914), η Στάιν σχολίασε τη λεσβιακή σεξουαλικότητα.

Οι δραστηριότητές της κατά τη διάρκεια του Β΄ Παγκοσμίου Πολέμου αποτέλεσαν αντικείμενο ανάλυσης και σχολιασμού. Ως Εβραία που ζούσε στην κατακτημένη απο τους Ναζί Γαλλία, η Στάιν μπόρεσε να διατηρήσει τον τρόπο ζωής της ως συλλέκτρια έργων τέχνης και μάλιστα να εξασφαλίσει τη σωματική της ασφάλεια, μέσω της προστασίας του ισχυρού κυβερνητικού αξιωματούχου της κυβέρνησης του Βισύ και συνεργάτη των Ναζί, Μπερνάρ Φαΐ. Μετά το τέλος του πολέμου, η Στάιν εξέφρασε τον θαυμασμό της για έναν άλλο συνεργάτη των Ναζί, τον ηγέτη της κυβέρνησης του Βισύ, Φιλίπ Πεταίν. Κάποιοι ισχυρίστηκαν ότι ορισμένα συμπεράσματα για τις δραστηριότητες της Στάιν κατά τη διάρκεια του πολέμου ανήλθαν σε ένα "κυνήγι μαγισσών".

## Βιβλία στα ελληνικά
*(1991)	*Τρεις ζωές*, Ερμείας
*(1996)	*Μπρούζυ και Ουίλλυ*, Οδός Πανός
*(1997)	*Ο κόσμος είναι στρογγυλός*, Απόπειρα
*(2007)	*Η αυτοβιογραφία της Άλις Τόκλας*, Οδυσσέας
*(2008)	*Τρυφερά κουμπιά*, Τυπωθήτω

## Παραπομπές


Κατηγορία:Αμερικανοί συγγραφείς
Κατηγορία:Αμερικανοί ποιητές
Κατηγορία:Αμερικανοί θεατρικοί συγγραφείς
Κατηγορία:Αμερικανοί συλλέκτες έργων τέχνης
Κατηγορία:Αμερικανοεβραίοι
Κατηγορία:ΛΟΑΤ πρόσωπα από τις ΗΠΑ
Κατηγορία:ΛΟΑΤ Εβραίοι
Κατηγορία:Εβραίοι φεμινιστές
Επιστάτης των Θησαυρών

Ο **Επιστάτης των Θησαυρών** (imy-r prwy ḥḏ, εναλλακτική μετάφραση *επιστάτης των δύο θησαυρών*) ήταν επίσης σημαντικός τίτλος αξιώματος στην αρχαία αιγυπτιακή αυλή του Παλαιού και Νέου Βασιλείου. Ο τίτλος μαρτυρείται πρώτη φορά κατά τη Τέταρτη Δυναστεία. Δεν είναι συχνός στο Μέσο Βασίλειο, αλλά στο Νέο Βασίλειο είναι ένας από τους πιο σημαντικούς της βασιλικής αυλής. Το *θησαυροφυλάκιο* ήταν το μέρος στο βασιλικό παλάτι όπου φυλάσσονταν τα πολύτιμα αντικείμενα, όπως τα αντικείμενα από μέταλλο, αλλά επίσης και λινό. Έτσι, ο επιστάτης των θησαυρών ήταν ουσιαστικά υπεύθυνος για τη διαχείριση των αποθεμάτων του πλούτου της χώρα. Ο τίτλος επίσης μαρτυρείται κατά την Ύστερη Περίοδο.  Η γραφή του τίτλου διαφέρει ανάμεσα στο *επιστάτης του θησαυρού* (imy-r pr ḥḏ) και *επιστάτης των δύο θησαυρών* (imy-r prwy ḥḏ), ενώ δεν είναι πάντα ξεκάθαρο αν η διαφορετική γραφή αναφέρεται σε διαφορετικές αρμοδιότητες 

## Παραπομπές


Κατηγορία:Αρχαίοι αιγυπτιακοί τίτλοι
Μεκετρέ

Ο αρχαίος Αιγύπτιος αξιωματούχος **Μεκετρέ** ήταν Θησαυροφύλακας και Αρχιθαλαμηπόλος κατά τη διάρκεια της βασιλείας του Μεντουχοτέπ Β΄, Μεντουχοτέπ Γ΄ και ίσως του Αμενεμχέτ Α΄, κατά τη διάρκεια του Μέσου Βασιλείου.

Ο Μεκετρέ μαρτυρείται για πρώτη φορά σε μια επιγραφή σε βράχο στο Ουάντι Στα ελ Ριγκάλα. Εδώ φέρει τον απλό τίτλο *σφραγιδοφύλακας*. Η επιγραφή χρονολογείται στο έτος 41 της βασιλείας του Μεντουχοτέπ Β΄. Σε ανάγλυφα από το ταφικό ναό του Μεντουχοτέπ στο Ντέιρ ελ Μπάχρι ο Μεκετρέ φέρει το τίτλο του θησαυροφύλακα, έχοντας στο μεταξύ προφανώς προαχθεί, διαδεχόμενος τον Χετί. Ο ίδιος τίτλος βρέθηκε σε ένα άγαλμα στο τάφο του Μεκετρέ ενώ σε θραύσματα από ανάγλυφο στο τάφο φέρει το τίτλο *αρχιθαλαμηπόλος*. Ο τάφος του (TT280) βρίσκεται στο Σεΐχ Αμπντ ελ Γκούρνα, το οποίο είναι μέρος της Νεκρόπολης των Θηβών, και βρίσκεται δίπλα σε ένα μεγάλο, ημιτελή βασιλικό τάφο που αρχικά είχε αποδοθεί στο Μεντουχοτέπ Γ΄, και μετά από νεώτερη έρευνα στον Αμενεμχέτ Α΄. Έτσι, ο Μεκετρέ πέθανε κατά πάσα πιθανότητα κατά τη διάρκεια της βασιλείας του Αμενεμχέτ.

Ο τάφος TT280 του Μεκετρέ στις Θήβες, περιείχε πολλά ξύλινα ταφικά ομοιώματα, που αναπαριστούν καθημερινές δραστηριότητες, όπως επίσης και ομοιώματα πλοίων, ζώων, κτιρίων και κήπων.

## Παραπομπές


## Βιβλιογραφία

* Dorothea Arnold: *Amenemhet I and the Early Twelfth Dynasty at Thebes.* In: *Metropolitan Museum Journal.* Vol. 26, 1991, , S. 5–48, online (PDF; 7,2 MB).
*Χέρμπερτ Ι. Ουίνλοκ: *Models of Daily Life in Ancient Egypt. From the Tomb of Meket-Re at Thebes* (= *Publications of the Metropolitan Museum of Art. Egyptian Expedition.* Vol. 18, ). Published for the Metropolitan Museum of Art by Harvard University Press, Cambridge MA 1955.

Κατηγορία:11η Αιγυπτιακή Δυναστεία
Κατηγορία:Αρχαίοι Αιγύπτιοι
Κατηγορία:Αιγύπτιοι ευγενείς
Χετί Α΄

Ο **Χετί Α΄** ήταν αρχαίος Αιγύπτιος νομάρχης της 13ης νομός της Άνω Αιγύπτου, κατά τη Δέκατη Δυναστεία (περ. 21ος αιώνα π.Χ., Πρώτη μεταβατική περίοδος). Όπως πολλοί άλλοι τοπικοί κυβερνήτες, ήταν επίσης ιερέας της τοπικής θεότητας, στην περίπτωση αυτή του Ουεπουαουέτ.

Πιστεύεται ότι ο Χετί Α΄ ο παλιότερος από τρεις νομάρχες που είχαν σχέση μεταξύ τους, της περιόδου της Ηρακλεοπόλεως. Πιθανόν τον διαδέχτηκε ο γιος του Τεφιμπί και κατόπιν ο εγγονός του, Χετί Β΄.

## Βιογραφία
Ήταν μέλος μια μακράς γραμμής νομαρχών στο Ασιούτ με ισχυρούς δεσμούς με τη βασιλική οικογένεια και φιλική σχέση με τη 10η, Ηρακλεοπολιτική δυναστεία: ως παιδί ανατράφηκε μαζί με τους βασιλικούς πρίγκιπες της Ηρακλεοπόλεως, και ο πατέρας τους, ο φαραώ, διόρισε τον Χετί νομάρχη και συμμετείχε επίσης στο πένθος του θανάτου του παππού του Χετί.

Ο Χετί διοίκησε το νομό του σε ειρηνική περίοδο, και είναι γνωστό ότι διέταξε την κατασκευή πολλών νέων αρδευτικών καναλιών, καθώς και τη συντήρηση υπαρχόντων, επεκτείνοντας έτσι την καλλιεργήσιμη γη. Κατά τη διάρκεια μιας περιόδου λιμού που προκλήθηκε από ιδιαιτέρως χαμηλή πλημμύρα του Νείλου, έδωσε στο λαό της περιοχής του σιτάρι, αν και αρνήθηκε να δώσει και στους ανθρώπους των γειτονικών νομών που είχαν επηρεαστεί επίσης από το λιμό, κλείνοντας τα σύνορα του νομού του. Αν και η θητεία του ήταν κατά τη διάρκεια ειρηνικής περιόδου, ο Χετί καυχιόταν την ικανότητά του ως πολεμιστή και είχε διατάξει την οργάνωση πολιτοφυλακής για άμυνα.

Μετά το θάνατό του ο Χετί θάφτηκε στο Ασιούτ (Τάφος V) και οι τίτλοι του πέρασαν στον γιο του Ταφιμπί, που πιθανόν έζησε κατά τη διάρκεια της βασιλείας του Ουακαρέ Χετί και του Μερικαρέ.

## Παραπομπές


## Βιβλιογραφία
* Donald B. Spanel, "The Herakleopolitan Tombs of Kheti I, Jt(.j)jb(.j), and Kheti II at Asyut", *Orientalia*, 58, 1989, pp.&nbsp;301–14.

Κατηγορία:Αρχαίοι Αιγύπτιοι
Χετί Β΄

Ο **Χετί Β΄** ήταν αρχαίος Αιγύπτιος νομάρχης της 13ης νομός της Άνω Αιγύπτου, κατά τη διάρκεια βασιλείας του φαραώ Μερικαρέ της Δέκατης Δυναστείας (περ. 21ος αιώνα π.Χ., Πρώτη μεταβατική περίοδος).

## Βιογραφία

Ήταν ο τελευταίος μια μακράς γραμμής νομαρχών στο Ασιούτ με ισχυρούς δεσμούς με τη βασιλική οικογένεια και φιλική σχέση με τη 10η, Ηρακλεοπολιτική δυναστεία: ο πατέρας του ήταν ο νομάρχης Τεφιμπί, ο ίδιος γιος του νομάρχη Χετί Α΄, και ένας Ηρακλεοπολίτης φαραώ συμμετείχε στο πένθος για τον παππού του Χετί Α΄ (προ-προππάπου του Χετί Β΄).
Μετά το θάνατο του Τεφιμπί, ο γιος του Χετί Β΄ τοποθετήθηκε νομάρχης από τον ίδιο τον φαραώ Μερικαρέ, ο οποίος ταξίδεψε βόρεια στο Νείλο με την αυλή του. Είναι γνωστό ότι ο Χετί Β΄ έκανε εργασίες αναστήλωσης στο τοπικό ναό του Ουεπουαουέτ.

Ήταν πιστός στη 10η Δυναστεία μέχρι τέλους, και πιθανόν πέθανε λίγο πριν την πτώση του Ασιούτ στον φαραώ της Θηβαϊκής Ενδέκατης Δυναστείας Μεντουχοτέπ Β΄, που προηγήθηκε της τελικής παράδοσης της Ηρακλεοπόλεως και έτσι το τέλος του εμφυλίου πολέμου. Υπό τη βασιλεία του Μεντουχοτέπ, η παλιά σειρά νομαρχών που αντιπροσώπευε ο Χετί Β΄ και οι πρόγονοί του, αντικαταστάθηκε από μια νέα, υπέρ της θηβαϊκής δυναστείας σειρά νομαρχών.

Ο ημιτελής τάφος του στο Ασιούτ (Ν. IV) είναι ο πιο καλά διατηρημένος από εκείνους των συγγενών του, οι οποίοι δυστυχώς έχουν καταστραφεί, και είναι επίσης ο μόνος που αναφέρει το βασιλικό όνομα (Μερικαρέ). Ανασκάφηκε πολλές φορές στα τέλη του 19ου αιώνα, και πιο πρόσφατα το 2003-2006.

## Παραπομπές


## Βιβλιογραφία
* Francis Llewellyn Griffith, *The inscriptions of Siut and Dêr Rîfeh*, London, 1889 (available online)
* Donald B. Spanel, "The Herakleopolitan Tombs of Kheti I, Jt(.j)jb(.j), and Kheti II at Asyut", *Orientalia*, 58, 1989, pp.&nbsp;301–14.

Κατηγορία:Αρχαίοι Αιγύπτιοι
Θησαυροφύλακας (αρχαία Αίγυπτος)

Ο **Θησαυροφύλακας** στην αρχαία Αίγυπτο είναι η σύγχρονη μετάφραση του τίτλου *imi-r ḫtmt* (κατά λέξη: ***Επιστάτης της Σφραγίδας*** ή ***Επιστάτης των σφραγισμένων πραγμάτων***). Το αξίωμα είναι γνωστό από το τέλος του Παλαιού Βασιλείου, όπου άτομα με αυτό το τίτλο κάνουν την εμφάνισή τους στην οργάνωση ιδιωτικών περιουσιών.

Κατά το Μέσο Βασίλειο το αξίωμα έγινε ένα από τα πιο σημαντικά της βασιλικής αυλής. Στο τέλος της Δέκατης όγδοης Δυναστείας ο τίτλος έχασε τη σημαντικότητά του. Στο ύστερο Νέο Βασίλειο οι αρμοδιότητες του Επιστάτη της Σφραγίδας πέρασε στο αξίωμα του Επιστάτη των Θησαυρών.

Ο Θησαυροφύλακας ήταν υπεύθυνος για τα προϊόντα που έμπαιναν στο βασιλικό παλάτι. Ήταν ο κύριος οικονομικός διαχειριστής της βασιλικής περιουσίας.

## Βιβλιογραφία

*Stephen Quirke: *Titles and bureaux of Egypt 1850-1700 BC*, London 2004 p.&nbsp;48-49 

Κατηγορία:Αρχαίοι αιγυπτιακοί τίτλοι
Χετί (θησαυροφύλακας)

.   

Ο **Χετί** ήταν αρχαίος Αιγύπτιος Θησαυροφύλακας της 11ης Δυναστείας, υπό το φαραώ Μεντουχοτέπ Β΄(ή υπό του προκατόχου του, Ιντέφ Γ'). Ο Χετί εμφανίζεται σε αρκετές πηγές και ήταν μία μορφή με τη μεγαλύτερη επιρροή στη βασιλική αυλή. Αναπαριστάται σε δύο ανάγλυφα σε βράχο στο Σατ ερ-Ριγκάλ (Gebel el-Silsila) όπου στέκεται μπροστά στο βασιλιά. Σε μία αναπαράσταση ο βασιλιάς φοράει την ενδυμασία για τη Γιορτή Σεντ. Μπορεί να υποτεθεί ότι ο Χετί είχε εμπλοκή στις προετοιμασίες για τους εορτασμούς. Το όνομά του και ο τίτλος του εμφανίζονται στο ταφικό ναό του φαραώ στο Ντέιρ ελ Μπάχρι, και ο τάφος του ήταν κοντά σε αυτόν το ναό. Είναι ο τάφος ΤΤ311 (ΜΜΑ 508) ο οποίος βρέθηκε πολύ κατεστραμμένος, αλλά υπάρχουν ακόμα πολλά υπολείμματα ανάγλυφων που μαρτυρούν ότι ήταν διακοσμημένος. Ο διάδοχός του ήταν ο Μεκετρέ .

## Παραπομπές


Κατηγορία:Αρχαίοι Αιγύπτιοι
Χετί (βεζίρης)

Ο **Χετί** αρχαίος Αιγύπτιος βεζίρης της Δωδέκατης Δυναστείας υπό το φαραώ Αμενεμχέτ Γ΄, γύρω στο 1800 π.Χ. Ο Χετί είναι γνωστός από ένα απόσπασμα παπύρου που χρονολογείται στο έτος 29 αυτού του φαραώ. Είναι ο μόνος βεζίρης που μπορεί με βεβαιότητα να αντιστοιχηθεί στη βασιλεία του Αμενεμχέτ Γ΄. Στις *[[Οδηγίες του Ρεκχιμέ]]*, ένα κείμενο που αναφέρεται στο αξίωμα του βεζίρη, και βρέθηκε σε αρκετούς τάφους του Νέου Βασιλείου, υπάρχει αναφορά για ένα διάσημο βεζίρη Χετί. Γι’ αυτόν αναφέρεται: «Έκανε πιο φτωχούς αυτούς με τους οποίους σχετιζόταν προς όφελος των άλλων». Φαίνεται πιθανό ότι και οι δύο πηγές, το απόσπασμα και οι Οδηγίες αναφέρεται στο ίδιο πρόσωπο.

## Παραπομπές


Κατηγορία:Αρχαίοι Αιγύπτιοι
Δέκατη δυναστεία Φαραώ

Η **Δέκατη δυναστεία Φαραώ** της αρχαίας Αιγύπτου συνδυάζεται συχνά με την 7η, 8η, 9η, και αρχές της 11ης Δυναστείας ως η Πρώτη μεταβατική περίοδος.

## Ηγεμόνες
Η Ένατη Δυναστεία ιδρύθηκε στην Ηρακλεόπολη, και η Δέκατη Δυναστεία συνέχισε εκεί. Αυτή την περίοδο η Αίγυπτος δεν είναι ενοποιημένη, και υπάρχει αλληλοεπικάλυψη με αυτήν και άλλες τοπικές δυναστείες. Ο Κανόνας του Τορίνο καταγράφει 18 βασιλείς για αυτή τη δυναστεία, αλλά τα ονόματά τους είναι κατεστραμμένα, μη αναγνώσιμα ή χαμένα.

Ο παρακάτω είναι ένας κατάλογος των ηγεμόνων της Δέκατης Δυναστείας βασισμένος στον Κανόνα του Τορίνο, ένας από τους πιθανούς, καθώς οι αιγυπτιολόγοι έχουν διαφορετικές απόψεις ο καθένας για τη σειρά διαδοχής μεταξύ των δύο δυναστειών. Από τους παρακάτω, μόνο ο Ουακαρέ Χετί και ο Μερικαρέ μαρτυρούνται αναμφισβήτητα από τα αρχαιολογικά ευρήματα:





## Παραπομπές


Κατηγορία:Δυναστείες της αρχαίας Αιγύπτου
Νεφερετιαμπέτ

Η **Νεφερετιαμπέτ** (ή **Νεφερτιαμπέτ**, *nfr.t ỉ3b.t*,  "Η Όμορφη της Ανατολής") ήταν αρχαία Αιγύπτια πριγκίπισσα της Τέταρτης Δυναστείας. Ήταν πιθανόν κόρη του φαραώ Χέοπα.   

## Τάφος

Είναι γνωστός ο τάφος της στη Γκίζα (G 1225). Ο μασταμπάς έχει περίπου διαστάσεις 24,25 x 11,05 μέτρα.

Ένα άγαλμά της, σήμερα στο Μόναχο, μάλλον προέρχεται από το τάφο της. Μια στήλη της, σήμερα στο Λούβρο αναπαριστά την πριγκίπισσα μπροστά στη τράπεζα προσφορών. Η Νεφερετιαμπέτ φαίνεται καθισμένη με δεξί προφίλ. Φοράει μακριά περούκα και φόρεμα από δέρμα πάνθηρα. Η τράπεζα μπροστά της φέρει καλαμιές, όπως ήταν συνηθισμένο, υποδηλώνοντας "[τα αγαθά που υπάρχουν στο] πεδίο των καλαμιώνων", όπως και πληθώρα άλλων φαγητών. Κάτω από τη τράπεζα υπάρχουν και άλλες προσφορές όπως λινό και αλοιφές αριστερά, και δεξιά ψωμί, μπίρα, όρυχα και ταύρο. Στο δεξί μέρος της στήλης αναφέρονται ότι οι προσφορές προορίζονται για το διηνεκές. 
    
 

Ο τάφος αρχικά περιείχε ένα φρέαρ, ο οποίος περιείχε τη ταφή της Νεφερετιαμπέτ. Αποτελούνταν από ένα πέρασμα και ένα θάλαμο. Βρέθηκαν θραύσματα από σαρκοφάγο από λευκό ασβεστόλιθο με καπάκι. Σε μια γωνία του θαλάμου είχε σκαφτεί ένας κανωπικός λάκκος. Ο θάλαμος επίσης περιείχε πολλά αγγεία και βάζα. Αργότερα είχε προστεθεί ένα επιπλέον ταφικό φρεάτιο, το οποίο όμως βρέθηκε άδειο. 


## Παραπομπές


Κατηγορία:4η Αιγυπτιακή Δυναστεία
Κατηγορία:Αρχαίοι Αιγύπτιοι
Μεγάλος επιστάτης του Οίκου

Ο **μεγάλος επιστάτης του οίκου** (*imi-r pr wr*, ή **μεγάλος οικονόμος**  ή **αρχί-οικονόμος**) ήταν σημαντικό αξίωμα στην βασιλική αυλή της αρχαίας Αιγύπτου κατά το Μέσο και Νέο Βασίλειο. Ήταν το κυριότερο άτομο που ήταν επικεφαλής των κτημάτων που προμήθευαν το παλάτι και τη βασιλική κατοικία με τροφή. 
Ο τίτλος εμφανίζεται κατά την Ενδέκατη Δυναστεία. Στους πρώτους κατόχους του τίτλου περιλαμβάνονται οι Χενού και Μεκετρέ. Μετά το βεζίρη και το θησαυροφύλακα ήταν το πιο σημαντικό αξίωμα στην βασιλική αυλή. Σημαντικοί κάτοχοι του αξιώματος κατά τη Δωδέκατη Δυναστεία περιλαμβάνουν τους Σιεζί και Κνουμχοτέπ Γ΄, οι οποίοι και οι δύο στη συνέχεια της καριέρας τους διορίστηκαν βεζίρηδες.    

Ο τίτλος συνέχισε να είναι ακόμα σημαντικός κατά το Νέο Βασίλειο και σε αυτή την περίοδο συχνά αποκαλούταν **αρχί-οικονόμος του βασιλιά**. Σημαντικοί κάτοχοι κατά το Νέο Βασίλειο ήταν ο Σενενμούτ και ο Ουαντζετρενπούτ οι οποίοι και οι δύο υπηρέτησαν υπό την Χατσεψούτ.     

## Μεγάλος οικονόμος της Συζύγου του Θεού
Κατά την 25η και 26η Δυναστεία ο ρόλος της Θεϊκής Συζύγου του Άμμωνα απέκτησε μεγάλη σημαντικότητα, και θρησκευτική και πολιτική. Το αξίωμα αυτό απαιτούσε πολλούς υπηρέτες και υπαλλήλους, επικεφαλής των οποίων ήταν ο **αρχί-οικονόμος της Θεϊκής Συζύγου** (*imy-r pr wr n ḥm.t nṯr*), ο οποίος ήταν υπεύθυνος για την περιουσία της Θεϊκής Συζύγου. Αυτοί ήταν πολύ πλούσιοι αξιωματούχοι γνωστοί για τα ταφικά μνημεία τους στις Θήβες. Μεταξύ αυτών περιλαμβάνονται οι Χαρουαά και Αχαμουνρού.

## Παραπομπές


Κατηγορία:Αρχαία Αίγυπτος
Καγκεμνί

Ο **Καγκεμνί** ήταν βεζίρης στα πρώτα χρόνια βασιλείας του Τετί της Έκτης Δυναστείας. Η σύζυγος του Καγκεμνί ήτνα η Νεμπτινουμχέτ Σεσεσέτ ήταν Κόρη του Βασιλιά, πιθανόν του Τετί.

## Βιογραφία
Ο Καγκεμνί κατείχε αρκετούς τίτλους. Ήταν ο *Επιστάτης των δύο οίκων του χρυσού* και *[[Επιστάτης των Θησαυρών|Επιστάτης των δύο Θησαυρών]]*. Κατείχε επίσης θρησκευτικούς τίτλους, όπως Αρχιερέας του Ρα και Στολιστής του Μιν. Άλλα καθήκοντα περιελάμβαναν τα Επιστάτης του διακόσμου των δύο καμαρών του βασιλιά, Επιστάτης των Οίκων του Λευκού και Κόκκινου Στέμματος, και Φύλακας των κοσμημάτων του στέμματος. Ωε βεζίρης κατείχε επίσης τις θέσεις του Επιστάτη των γραφέων των εγγράφων του βασιλιά, Επιστάτης όλων των έργων του βασιλια΄, και Επιστάτης των έξι μεγάλων Αυλών.

## Τάφος
Ο Καγκεμνί θάφτηκε στο μεγαλύτερο μασταμπά στο νεκροταφείο του Τετί στη Σακάρα. Έχει διαστάσεις τετραγώνου 32 x 32 μέτρα.

Ο μασταμπάς είναι κατασκευασμένος από μεγάλες πέτρες από ασβεστόλιθο. Ο μασταμπάς αποτελείται από ναΐσκο με έξι δωμάτια, υπόστυλη αίθουσα, πέντε αποθηκευτικά δωμάτια, δύο θαλάμους που περιείχαν πλοία, ένα σερντάμπ, και σκαλιά που οδηγούν στην κορυφή. Ο ναΐσκος ήταν διακοσμημένος, όπως και ο ταφικός θάλαμος ο οποίος βρισκόταν στο τέλος φρεατίου, και περιείχε πέτρινη σαρκοφάγο με επιγραφές μέσα στην οποία βρισκόταν ξύλινο φέρετρο.

Ο τάφος αποτελείται από μια αίθουσα αμέσως μετά την είσοδο, που ακολουθείται από υπόστυλη αίθουσα και μετά μια σειρά από δωμάτια βόρεια αυτής. Η αίθουσα της εισόδου περιέχει σκηνές από την καθημερινή ζωή, συμπεριλαμβανομένης μιας σκηνή με χορεύτριες.  
Η σκηνές της υπόστυλης αίθουσας δείχνουν το βεζίρη Καγκεμνί σε βάρκα που συνοδεύεται από μια μικρή βάρκα από πάπυρο που έχει τρεις άντρες. Υπάρχουν επίσης σκηνές ψαρέματος και άγριας φύσης με κροκόδειλους, λιβελούλες και βάτραχους, ενώ άλλες αναπαριστούν βοοειδή, και έναν άντρα που μεταφέρει ένα μοσχαράκι και μια αγελάδα που αρμέγεται.

Τα δωμάτια της υπόστυλης αίθουσας δείχνουν τον Καγκεμνί σε μεταφερόμενη καρέκλα με ακόλουθους. Αυτή η σκηνή περιλαμβάνει αρκετούς από τους τίτλους του. Άλλες σκηνές σε αυτό το δωμάτιο αναπαριστούν ύαινες να ταΐζονται με τη βία, με ένα πολύ παρόμοιο τρόπο με εκείνο που υπάρχει στο τάφο του Μερερουκά.

## Παραπομπές


Κατηγορία:Αρχαίοι Αιγύπτιοι
Μερερέτ

Η **Μερερέτ** (ή **Μερέτ**) ήταν αρχαία Αιγύπτια *Κόρη του Βασιλιά*, γνωστή για τη ταφή της δίπλα στην πυραμίδα του Σέσωστρι Γ΄ (βασιλεία περίπου 1878-1839 π.Χ.) στο Νταχσούρ. Στη βόρεια πλευρά της πυραμίδας του βασιλιά υπάρχει μια σειρά από τέσσερεις πυραμίδες που ανήκουν στις συζύγους του βασιλιά. Οι πυραμίδες αυτές συνδέονται με υπόγειο διάδρομο. Στη δυτική πλευρά του διαδρόμου αυτού υπάρχουν και άλλες ταφές για τις γυναίκες με το τίτλο *κόρη του βασιλιά*. Είναι θαμμένες σε σαρκοφάγους που είναι τοποθετημένες σε κόγχες. Όλες οι ταφές βρέθηκαν συλημένες. Όμως, από τους τυμβωρύχους «διέφυγαν» δύο κιβώτια γεμάτα με προσωπικά κοσμήματα, τα οποία βρέθηκαν το 1894 από το Ζακ ντε Μοργκάν.  Ένα από αυτά πρέπει να ανήκε στη *κόρη του βασιλιά* Σιτ-Αθώρ, και το άλλο στην *κόρη του βασιλιά* με το όνομα Μερερέτ ή Μερέτ.

Δεν είναι τίποτα παραπάνω γνωστό για τη Μερερέτ. Το όνομά της, με διαφορετική ορθογραφία, εμφανίζεται σε αρκετούς σκαραβαίους-σφραγίδες που βρέθηκαν μέσα στο κιβώτιο των κοσμημάτων. Πάντα φέρει τον τίτλο *Κόρη του Βασιλιά*. Από τη τοποθεσία της ταφής της μπορεί κανείς να συμπεράνει ότι ήταν κόρη του Σέσωστρι Γ΄. Μεταξύ των άλλων προσωπικών κοσμημάτων της υπήρχαν επίσης κομμάτια με το όνομα του Αμενεμχέτ Γ΄, κάτι που ίσως υποδηλώνει ότι πέθανε κατά τη διάρκεια βασιλείας αυτού του φαραώ (που κατά πάσα πιθανότητα ήταν αδελφός της).
## Βιβλιογραφία
*Dieter Arnold: *The Pyramid Complex of Senwosret III at Dahshur, Architectural Studies*, New York, Metropolitan Museum of Art, 

## Παραπομπές


Κατηγορία:Αρχαίοι Αιγύπτιοι
Νεμπέτ

Η **Νεμπέτ** (“Κυρία”) έγινε βεζίρης κατά το τέλος του Παλαιού Βασιλείου από το φαραώ Πεπί Α΄ της Έκτης Δυναστείας, ο οποίος ήταν γαμπρός της. Είναι η πρώτη καταγεγραμμένη βεζίρης στη αρχαία αιγυπτιακή ιστορία, με την επόμενη περίπτωση να απαντάται στη 26η Δυναστεία.

Ήταν σύζυγος του ευγενούς Χουί.

Οι κόρες της Βασίλισσες Αχενεσμεριρέ Α΄ και Αχενεσμεριρέ Β΄ ήταν αντίστοιχα οι μητέρες των φαραώ Μερενρέ Νεμτιεμσάφ και Πεπί Β΄.

Ο γιος της Ντζαού ήταν γεννημένος και είχε τάφο στην Άβυδο, και διετέλεσε και αυτός βεζίρης για τους ανιψιούς του. Η Νεμπέτ αναφέρεται στον τάφο του.

Η βεζίρης Νεμπέτ ήταν σύγχρονη του Ουενί του Πρεσβύτερου.

## Παραπομπές


## Πηγές
* Aidan Dodson & Dyan Hilton, The Complete Royal Families of Ancient Egypt, Thames & Hudson (2004) , pp.&nbsp;19, 76-77.

Κατηγορία:Αρχαίοι Αιγύπτιοι
Σέπα

Ο **Σέπα** ήταν αρχαίος Αιγύπτιος που έζησε κατά τη Τρίτη Δυναστεία.

Ο Σέπα ήταν ιερέας και ευγενής. Οι τίτλοι του ήταν "Υπεύθυνος των Βασιλικών Υποθέσεων", "Μέγιστος των Δέκα της Άνω Αιγύπτου", "Ιερέας του θεού Χέρτι" και "Βοσκός του Άσπρου Ταύρου".

Η σύζυγος του Σέπα ήταν η Νέσα, η οποία θάφτηκε μαζί του σε μασταμπά στη Σακάρα. Στο τάφο τους βρέθηκαν δύο αγάλματα δικά του και ένα της γυναίκας του, τα οποία σήμερα εκτίθενται στο Λούβρο. Τα αγάλματα αυτά περιλαμβάνονται στα αριστουργήματα της τέχνης του Παλαιού Βασιλείου.

## Παραπομπές


Κατηγορία:Αρχαίοι Αιγύπτιοι
Ρεχμιρέ

Ο **Ρεχμιρέ** (ή και **Ρεκχμιρέ**) ήταν αρχαίος Αιγύπτιος ευγενής και αξιωματούχος της 18ης Δυναστείας που υπηρέτησε ως "Κυβερνήτης της Πόλης" (Θήβες) και βεζίρης κατά τη διάρκεια της βασιλείας των Τουύθμωσι Γ΄ και Αμένωφι Β΄. Ήταν ο ανιψιός του βεζίρη Ουσεραμέν, που είχε αναλάβει το αξίωμά του κατά τη διάρκεια του πέμπτου έτους της βασιλείας της Χατσεψούτ. Ο Ρεχμιρέ είναι γνωστός για τον πλούσια διακοσμημένο τάφο του (TT100) στο Σεΐχ Αμπντ ελ Γκούρνα, το οποίο είναι μέρος της Νεκρόπολης των Θηβών, και ο οποίος περιέχει πολύ καλά διατηρημένες σκηνές από την καθημερινή ζωή κατά τη διάρκεια του Νέου Βασιλείου. Ο τάφος του είναι επίσης σημαντικός γιατί περιέχει ένα πλήρες αντίγραφο του κειμένου που παρουσιάζει με λεπτομέρεια τα καθήκοντα του αξιώματος του βεζίρη, γνωστό ως *[[Οδηγίες του Ρεχμιρέ]]*.

Ήταν επίσης αρχιερέας στην Ηλιούπολι. Η αιτία της πολιτικής και προσωπικής του πτώσης δεν είναι γνωστή. Υπάρχει η υποψία ότι έπεσε σε δυσμένεια και εκδιώχθηκε από τη θέση του.

## Παραπομπές


## Εξωτερικοί σύνδεσμοι

* The Tomb of Rekhmire
* Regulation laid upon the vizier Rekhmire
* http://heritage-key.com/blogs/ann/ancient-door-hatshepsut-vizier-user-discovered-karnak

Κατηγορία:Αρχαίοι Αιγύπτιοι
Νικαρέ

Ο **Νικαρέ** (απαντάται και **Νικαρέ Α΄**) ήταν αρχαίος Αιγύπτιος Φαραώ της Όγδοης Δυναστείας κατά την Πρώτη μεταβατική περίοδο (2181–2055 π.Χ.), μια περίοδο που κατά πάσα πιθανότητα η Αίγυπτος ήταν διαχωρισμένη σε αρκετές πολιτικές οντότητες. Σύμφωνα με τους αιγυπτιολόγους Kim Ryholt, Jürgen von Beckerath και Darrell Baker ήταν ο ένατος βασιλιάς της Όγδοης Δυναστείας. Ως τέτοιου η έδρα του Νικαρέ θα ήταν η Μέμφιδα.

## Μαρτυρίες
Ο Νικαρέ είναι γνωστός μόνο χάρη στο Κατάλογο βασιλέων της Αβύδου, ένα κατάλογο που καταρτίστηκε κατά τη διάρκεια βασιλείας του Σετί Α΄, όπου το όνομά του εμφανίζεται στη καταχώριση 48. Ο Νικαρέ ίσως αναφερόταν και στον Κανόνα του Τορίνο αλλά το όνομά του και η διάρκεια βασιλείας έχουν χαθεί σε ένα μεγάλο κενό τους καταλόγου που αφορά τους βασιλιάδες 2 ως 11 της Όγδοης Δυναστείας.

## Αντικείμενα
Σύμφωνα με τον αιγυπτιολόγο Peter Kaplony, μία μόνο κυλινδρική σφραγίδα από φαγεντιανή ίσως φέρει το όνομα του Νικαρέ και μπορεί έτσι να είναι η μοναδική σύγχρονη με την εποχή του μαρτυρία για αυτόν.

Μια χρυσή πλάκα, σήμερα στο Βρετανικό Μουσείο, έχει επιγραφή με το όνομά του μαζί με εκείνο του Νεφερκαμίν, όμως τώρα πιστεύεται ότι το αντικείμενο αυτό είναι σύγχρονη πλαστογραφία.

## Παραπομπές


Κατηγορία:Φαραώ της 8ης Αιγυπτιακής Δυναστείας
Σεπενουπέτ Β΄

Η **Σεπενουπέτ Β΄** (όνομα θρόνου Χενουτνεφερουμούτ Ιριετρε) ήταν αρχαία Αιγύπτια πριγκίπισσα της 25ης Δυναστείας και αρχιέριεια ιερή θεραπαινίδα του Άμμωνα από το περίπου 700 ως το 650 π.Χ. Ήταν η κόρη του πρώτου Κουσίτη φαραώ Πιύ και αδελφή των διαδόχων του Σαμπακά και Ταχάρκα.     

## Βιογραφία
Υιοθετήθηκε από την προκάτοχό της στο αξίωμα της ιερής θεραπαινίδας Αμένιρδι Α΄, αδελφή του Πιύ. Η Σεπενουπέτ ήταν ιερή θεραπαινίδα του Άμμωνα από την αρχή της βασιλείας του Ταχάρκα ως το Έτος 9 του Ψαμμήτιχου Α΄. Όσο κατείχε το αξίωμα αναγκάστηκε να δεχτεί διακανονισμό μοιράσματος της εξουσίας με τον δήμαρχο των Θηβών Μεντουεμχάτ .    
Η ανιψιά της, Αμένιρδις Β΄, κόρη του Ταχάρκα διορίστηκε ως διάδοχός της. Η Σεπενουπέτ αναγκάστηκε να υιοθετήσει τη Νίτωκρις, κόρη του φαραώ Ψαμμήτιχου Α΄, ο οποίος ενοποίησε ξανά την Αίγυπτο μετά την ασσυριακή κατάκτηση. Αυτό πιστοποιείται από τη λεγόμενη Στήλη της Υιοθεσίας της Νίτωκρις. Το 656 π.Χ., στο Έτος 9 της βασιλείας του Ψαμμήτιχου Α΄, δέχτηκε τη Νίτωκρι στις Θήβες.        
Ο τάφος της βρίσκεται στο Μεντίνετ Χάμπου. Ως ιερή θεραπαινίδα του Άμμωνα τη διαδέχτηκε η Αμενιρδίς Β΄, την οποία διαδέχτηκε η Νίτωκρις Α΄.    

## Εικόνες

File:Bas-relief at the mortuary temple of Ramesses III 1.jpg|Η Σεπενουπέτ στο Μεντίνετ Χάμπου  
File:Bas-relief at the mortuary temple of Ramesses III 2.jpg|Η Σεπενουπέτ Β΄ και η Αμένιρδις Β΄ στο Μεντίνετ Χάμπου  
File:Ch Chep II Med Habou 082005.jpg|Ναΐσκος της Σεπενουπέτ στο Μεντίνετ Χάμπου
File:Genies of Nile flood E27208 mg 8657.jpg|Βασιλική δέλτος της Σεπενουπέτ
File:Egypte louvre 068 coffret.jpg|Κιβώτιο με το όνομά της
File:Karnak Chepenoupet II Amenirdis II.jpg|Σεπενουπετ και Αμένιρδις Β΄


## Παραπομπές



Κατηγορία:Αρχαίοι Αιγύπτιοι
Ανχεσνεφεριμπρέ

Η Ανχνεσνεφεριμπρέ ήταν αρχαία Αιγύπτια πριγκίπισσα και αρχιέρεια κατά τη 26η Δυναστεία, και ήταν κόρη του φαραώ Ψαμμήτιχου Α΄ και της βασίλισσας Ταχουίτ. Κατείχε τα αξιώματα της ιερής θεραπαινίδας του Άμμωνα και αργότερα της θεϊκής συζύγου του Άμμωνα μεταξύ του 595 και 525 π.Χ., κατά τη διάρκεια βασιλείας του Ψαμμήτιχου Α΄, Απρίη, Άμασι Β΄ και Ψαμμήτιχου Γ΄, μέχρι την κατάκτηση της Αιγύπτου από του Αχαιμενίδες.   

## Βιογραφία

Το 595 π.Χ. η Ανχεσνεφεριμπρέ στάλθηκε στις Θήβες για να υιοθετηθεί από τη θεϊκή σύζυγο του Άμμωνα Νίτωκρι Α΄, όπως καταγράφει μια στήλη από τα αρχεία του Καρνάκ. Η Ανχεσνεφεριμπρέ κατείχε τη θέση της ιερής θεραπαινίδας του Άμμωνα μέχρι το θάνατο της Νίτωκρι Α΄ στο έτος 4 της βασιλείας του Απρίη (586 π.Χ.) , μετά το οποίο έγινε η νέα θεϊκή σύζυγος. Κυβέρνησε από της Θήβες για αρκετές δεκαετίες μέχρι το 525 π.Χ., όταν ο Πέρσης αυτοκράτορας Καμβύσης Β΄ νίκησε τον Ψαμμήτιχο Γ΄ και κατέκτησε την Αίγυπτο, θέτοντας τέλος στην 26η Δυναστεία και στα αξιώματα της ιερής θεραπαινίδας και της θεϊκής συζύγου του Άμμωνα. Μετά από αυτή τη χρονολογία η Ανχεσνεφεριμπρέ χάνεται από την ιστορία ως η τελευταία θεϊκή σύζυγος, όπως και η πιθανή διάδοχός της, η ιερή θεραπαινίδα Νίτωκρις Β΄. Όπως πολλών προκατόχων της, ο τάφος της Ανχεσνεφεριμπρέ βρίσκεται κοντά στο ναό στο Μεντίνετ Χάμπου.     

Για την Ανχεσνεφεριμπρέ είναι γνωστές πολλές μαρτυρίες, και πρωτίστως ένα άγαλμά της που τώρα εκτίθεται στο Μουσείο της Νουβίας στο Ασσουάν (CG 42205), καθώς και η σαρκοφάγος της από μαύρο βασάλτη που κατόπιν επαναχρησιμοποιήθηκε στο Ντέιρ ελ Μεντίνα κατά την Πτολεμαϊκή περίοδο από κάποιον με το όνομα Πιμεντού και που σήμερα βρίσκεται στο Βρετανικό Μουσείο.    

## Παραπομπές


## Εξωτερικοί σύνδεσμοι
* 

Κατηγορία:Αρχαίοι Αιγύπτιοι
Σεπενουπέτ Α΄

Η **Σεπενουπέτ Α΄** ήταν *[[θεϊκή σύζυγος του Άμμωνα]]* κατά την 23η Δυναστεία.

## Βιογραφία
Ήταν η πρώτη «κληρονομικώ δικαίω» θεϊκή σύζυγος του Άμμωνα ή *[[Ιερή θεραπαινίδα το Άμμωνα|ιερή θεραπαινίδα του Άμμωνα]]* που άσκησε πολιτική εξουσία στις αρχαίες αιγυπτιακές Θήβες και την γύρω περιοχή. Ήταν επίσης ή πρώτη που έλαβε πλήρη βασιλικό τίτλο με τα ονόματα σε δύο δέλτους (το όνομα θρόνου της ήταν Χενεμετιμπαμούν, «αυτή που είναι ένα με την καρδιά του Αμούν»), και αν και οι διάδοχές της ακολούθησαν το παράδειγμά της, ήταν η μόνη που έφερε επίσης τους βασιλικούς τίτλους «Κύριος των Δύο Χωρών» και «Κύριος των Εμφανίσεων», και επίσης η μοναδική το όνομα θρόνου της οποίας αναφέρεται στον Αμούν και όχι στη γυναίκα του Μουτ.

Ήταν η κόρη του Οσορκόν Γ΄ και της βασίλισσας Καροατζέτ, και ετεροθαλής αδελφή του Τακελότ Γ΄ και Ρουντιμέν. Ήταν *θεϊκή σύζυγος του Άμμωνα* κατά τη διάρκεια όλης της βασιλείας του πατέρα της. Όταν ο Κάστα, μονάρχης της 25ης Δυναστείας επέκτεινε την επιρροή του στην περιοχή των Θηβών, η Σεπενουπέτ υποχρεώθηκε να υιοθετήσει την κόρη του Αμένιρδις Α΄ ως την διάδοχο της και την χρίσει ως τέτοια. Η Σεπενουπέτ και η Αμένιρδις απεικονίζονται μαζί στο Ουάντι Γκασούς.

Είναι γνωστό ότι η Σεπενουπέτ ζούσε επίσης κατά τη διάρκεια της βασιλείας του Σεμπιτκού, καθώς απεικονίζεται σε μέρος τοίχου ναού που διακοσμήθηκε από αυτόν τον Νούβιο βασιλιά.

## Παραπομπές


Κατηγορία:Αρχαίοι Αιγύπτιοι
Αμένιρδις Β΄

Η αρχαία πριγκίπισσα από τη Νουβία **Αμένιρδις Β΄**, κόρη του κουσίτη φαραώ Ταχάρκα της 25ης Δυναστείας, υιοθετήθηκε από την Σεπενουπέτ Β΄, κόρη του Πιύ, ως η επόμενη *[[ιερή θεραπαινίδα του Άμμωνα]]*, από το περίπου 650 ως το 640 π.Χ., κατά τη διάρκεια της 26ης Δυναστείας. Η Αμένιρδις υιοθέτησε ως διάδοχό της τη Νίτωκρι Α΄, κόρη του Ψαμμήτιχου.

## Παραπομπές


Κατηγορία:Αρχαίοι Αιγύπτιοι
Νίτωκρις Β΄

Η **Νίτωκρις Β΄** (αρχαία αιγυπτιακά: *Nt-jqrt*, **Νιτικρέτ**) ήταν αρχαία Αιγύπτια πριγκίπισσα και αρχιέρεια κατά η βασιλεία του φαραώ Άμασι Β΄ της 26ης Δυναστείας.

## Βιογραφία
Κόρη του Άμασι Β΄, η Νίτωκρις μαρτυρείται κυρίως από μια επιγραφή σε χάλκινο καθιστό ειδώλιο του Άμουν-Ρα, σήμερα στο Ινστιτούτο Ανατολικών Σπουδών του Πανεπιστημίου του Σικάγο (registration no. E10584A-B), στην οποία αποκαλείται *[[Αρχιερέας του Άμμωνα|Αρχιέρεια του Άμμωνα]]*. Στο ίδιο αντικείμενο υπάρχει επίσης ο ισχυρισμός ότι η *[[θεϊκή σύζυγος του Άμμωνα]]* Ανχνεσνεφεριμπρέ ήταν η "μητέρα" της. Ο τίτλος της Νίτωκρις είναι αξιοσημείωτος γιατί είναι η τελευταία κάτοχος του κάποτε έχοντας μεγάλη επιρροή αξιώματος του Αρχιερέα του Άμμωνα στις Θήβες, όπως και μία από τις δύο μόνο γυναίκες κατόχους του αξιώματος, ενώ μπορεί να ανήρθε στο αξίωμα αυτό περίπου το 560 π.Χ..

Το γεγονός ότι η Ανχνεσνεφεριμπρέ αποκαλείται «μητέρα» της υποδηλώνει ότι η Νίτωκρις κατείχε επίσης και το αξίωμα της *[[Ιερή θεραπαινίδα του Άμμωνα|ιερής θεραπαινίδας του Άμμωνα]]* που συνήθως οδηγούσε στα καθήκοντα της *[[Θεϊκή σύζυγος του Άμμωνα|θεϊκής συζύγου του Άμμωνα]]* μετά το θάνατο της θετής μητέρας. Όμως, φαίνεται ότι η Νίτωκρις ποτέ δεν κατάφερε να αποκτήσει την παραπάνω θέση, καθώς τα αξιώματα αυτά καταργήθηκαν λίγο μετά την Περσική εισβολή στην Αίγυπτο το 525 π.Χ..

## Παραπομπές


Κατηγορία:Αρχαίοι Αιγύπτιοι
Κααπέρ

Ο **Κααπέρ** ή **Κα-απέρ**, ή γνωστός επίσης ως **Σεΐχ ελ Μπελέντ**, ήταν ένας αρχαίος Αιγύπτιος γραφέας και ιερέας που έζησε μεταξύ του τέλους της Τέταρτης Δυναστείας και αρχή της Πέμπτης Δυναστείας (γύρω στο 2500 π.Χ.). Παρόλο που η θέση του δεν είναι υψηλή, είναι γνωστός από το διάσημο ξύλινο άγαλμά του.

Για τη ζωή του Κααπέρ είναι γνωστά λίγα πράγματα. Οι τίτλοι του ήταν *αναγνώστης ιερέας* (*χερ-χεντ*) και *πολεμικός γραφέας του Βασιλιά*, ο τελευταίος να σχετίζεται ίσως με κάποιες στρατιωτικές εκστρατείες στην Παλαιστίνη. Ο μασταμπάς του ( με την ονομασία "Saqqara C8") ανακαλύφθηκε από τον Ογκίστ Μαριέτ στη νεκρόπολη της Σακάρα, λίγο βόρεια από την Βαθμιδωτή Πυραμίδα του Ζοζέρ. Κατά τη διάρκεια των ανασκαφών, οι Αιγύπτιοι εργάτες έφεραν στο φως το άγαλμα, και προφανώς εντυπωσιασμένοι από τον ιδιαίτερο ρεαλισμό του, το ονόμασαν *Σεΐχ ελ Μπελέντ* (αραβικά για for "Αρχηγός του χωριού", είναι γνωστό και ως Δήμαρχος του χωριού), και ίσως επειδή το άγαλμα έμοιαζε με το τοπικό πρεσβύτερο του χωριού. Το άγαλμα – σήμερα στο Μουσείο του Καΐρου, CG 34 – έχει ύψος 112 εκατοστά και είναι φτιαγμένο από ξύλο συκομουριάς, και αναπαριστά τον Κααπέρ, ευτραφή, σε βηματισμό με ράβδο. Το στρογγυλό, γαλήνιο πρόσωπο είναι σαν ζωντανό χάρη στα μάτια, τα οποία είναι φτιαγμένα από κρύσταλλο και μικρές πλάκες από χαλκό. Συχνά αναφέρεται ως παράδειγμα εξαίσιας τέχνης και ρεαλισμού, του τέλους της 4ης Δυναστείας. Στον ίδιο μασταμπά βρέθηκε ένα ξύλινο άγαλμά γυναίκας, που θεωρείται ότι είναι η γυναίκα του Κααπέρ (άγαλμα CG 33).

## Παραπομπές



## Βιβλιογραφία
* 

Κατηγορία:Αρχαίοι Αιγύπτιοι
Νεφερτκαού Α΄

Η **Νεφερτκαού Α΄** ήταν πριγκίπισσα της Τέταρτης Δυναστείας της αρχαίας Αιγύπτου. Ήταν η μεγαλύτερη κόρη του φαραώ Σνεφρού, και έτσι ετεροθαλής αδελφή του Χέοπα. Ήταν η μητέρα του Νεφερμαάτ Β΄ και γιαγιά του Σνεφερουχάφ.

Η Νεφερτκαού αναφέρεται καθαρά ότι ήταν κόρη του Σνεφρού σε επιγραφές από το τάφο του γιου και του εγγονού της. Ο αιγυπτιολόγος Kurt Sethe υποστήριξε από την επιγραφή στο τάφο του Νεφερμαάτ ότι η Νεφερτκαού είχε παντρευτεί τον ίδιο της τον πατέρα και ότι ο Νεφερμαάτ ήταν γιος του Σνεφρού. Ο Ράισνερ επιχειρηματολόγησε εναντίον αυτής της θεωρίας και υποστήριξε ότι η Νεφερτκαού μπορεί να ήταν παντρεμένη με το Χέοπα. Αφήνει ανοιχτό το ενδεχόμενο η Νεφερτκαού να είχε παντρευτεί έναν ευγενή το όνομα του οποίου έχει χαθεί.

Η Νεφερτκαού μπορεί να είχε ταφεί στο μασταμπά G 7050 στη Γκίζα. Ο τάφος δεν έχει όμως επιγραφές και έτσι ο ιδιοκτήτης του είναι εν μέρει ζήτημα υποθέσεων.

## Παραπομπές


Κατηγορία:Αρχαίοι Αιγύπτιοι
Σνεφερουχάφ

Ο **Σνεφερουχάφ** ήταν αρχαίος Αιγύπτιος πρίγκιπας που έζησε κατά τη διάρκεια της Τέταρτης Δυναστείας. Ήταν γιος του Νεφερμαάτ Β΄ και άγνωστης γυναίκας, και έτσι εγγονός της Νεφερτκαού Α΄. Πήρε το όνομά του από τον προ-προπάππο του, φαραώ Σνεφρού. Θάφτηκε στο μασταμπά G 7070 στη Γκίζα.

## Παραπομπές


Κατηγορία:Αρχαίοι Αιγύπτιοι
Χουφουχάφ

Ο **Χουφουχάφ** ήταν αρχαίος Αιγύπτιος πρίγκιπας και βεζίρης της Τέταρτης Δυναστείας.   
 
Ήταν γιος του φαραώ Χέοπα, ετεροθαλής αδελφός του φαραώ Ρετζεντέφ και αδελφός του φαραώ Χεφρήνου και του πρίγκιπα Μινχάφ. Η μητέρα του ίσως ήταν η βασίλισσα Χενουτσέν, η πυραμίδα της οποίας είναι δίπλα στο μασταμπά του. Η γυναίκα του ήταν η Νεφερτκαού Β΄ η οποία είχε θαφθεί μαζί του στη Γκίζα.

Υπηρέτησε ως βεζίρης, ίσως κατά το τέλος της βασιλείας του Χέοπα ή κατά τη διάρκεια βασιλείας του αδελφού του, Χεφρήνου.

Ο Χουφουχάφ είχε διπλό μασταμπά στη Γκίζα (τάφος G 7130-7140), στο ανατολικό πεδίο της Γκίζας, μέρος της Νεκρόπολης της Γκίζας. Ο μασταμπάς G 7130 αποδίδεται στη γυναίκα του Χουφουχάφ Νεφερτκαού, ενώ ο G 7140 στον ίδιο. Ο Χουφουχάφ απεικονίζεται στην κεντρική αίθουσα του μασταμπά μαζί με τη βασίλισσα Χενουτσέν, ενώ αναφέρονται και αρκετοί γιοί. Ένας γιος με το όνομα Ουαετκά (επίσης αποκαλείται Τούκα) απεικονίζεται στο ναΐσκο του μασταμπά, ενώ επίσης ένας άλλος γιος με το όνομα Ιουενκά (ή Ιούν-κα) απεικονίζεται και αυτός εκεί. Ο Ιουνκά φέρει το όνομα «Γιος του Βασιλιά». Ο Χουφουχάφ είχε επίσης μια κόρη.

## Παραπομπές


Κατηγορία:Αρχαίοι Αιγύπτιοι
Νεμπάνχ

Ο **Νεμπάνχ** ήταν αρχαίος Αιγύπτιος αξιωματούχος της Δέκατης τρίτης Δυναστείας. Είναι μία από τις πιο καλά γνωστές προσωπικότητες της περιόδου αυτής.

## Βιογραφία

Ο Νεμπάνχ ήταν ο γιος του *επιστάτη* Σομπεχοτέπ. Η μητέρα του λεγόταν Χαπιού. Ο αδελφός του Νεντουσομπέκ ήταν ο πατέρας της βασίλισσας Νουμπχαές. Ο Νεμπάνχ άρχισε την καριέρα του ως *φίλος του βασιλιά* (ακόλουθος) και μαρτυρείται σε αυτή τη θέση υπό το φαραώ Νεφερχοτέπ Α΄. Υπό το φαραώ Σομπεχοτέπ Δ΄ διορίστηκε στη θέση του *[[Μεγάλος επιστάτης του οίκου (αρχαία Αίγυπτος)|μεγάλου επιστάτη]]*. Με αυτή τη θέση πήγε σε αποστολές το Ουάντι Χαμαμάτ και το Ουάντι ελ Χούντι. Ο Νεμπάνχ είναι γνωστός από πολλές μαρτυρίες, μεταξύ των οποίων επιγραφές σε βράχους, αρκετές στήλες, και ένα άγαλμα που βρέθηκε στην Άβυδο. Ο ταφικός σκαραβαίος καρδιάς είναι μέχρι σήμερα ο πιο παλιός χρονολογημένος τέτοιος σκαραβαίος.

## Παραπομπές


Κατηγορία:Αρχαίοι Αιγύπτιοι
Ουεπεμνοφρέτ

Ο **Ουεπεμνοφρέτ** ήταν βασιλικός πρίγκιπας της Τέταρτης Δυναστείας. Ο πατέρας του ήταν ο Χέοπας, και η μητέρα του άγνωστη. Μια στήλη που βρέθηκε στο τοίχο του τάφου του, κοντά στην Πυραμίδα του Χέοπα στο Δυτικό Πεδίο της Γκίζας. Ανακαλύφθηκε κατά την Αποστολή Χίρστ το 1905, και θεωρείται κομβικό σημείο μεταξύ δύο καλλιτεχνικών στιλ, του αρχαϊκού της γόνιμης περιόδου, και εκείνου του ώριμου στιλ της 4ης Δυναστείας.

## Παραπομπές


Κατηγορία:Αρχαίοι Αιγύπτιοι